open-index/open-wikipedia-markdown huggingface dataset:
Alois (prinssi)

**Alois** eli Hänen Korkeutensa prinssi **Alois Philipp Maria von und zu Liechtenstein** (s. 11. kesäkuuta 1968 Zürichissä) on Liechtensteinin ruhtinaan Hans Adam II:n ja ruhtinatar Marien vanhin poika ja siten maan kruununperijä. Hän on toiminut isänsä sijaishallitsijana vuodesta 2004.

## Varhainen elämä

Alois aloitti koulunkäynnin isänsä tavoin Vaduzissa Vaduz-Ebenholzin peruskoulussa, josta siirtyi Liechtensteinin lukioon 1979–1987 kirjallisuushistoriaan painottaen. Lukion jälkeen hän oli sotilaskoulutuksessa Yhdistyneessä kuningaskunnassa ja palveli brittiarmeijassa puoli vuotta, ja sen jälkeen lokakuussa 1988 siirtyi Salzburgin yliopistoon opiskelemaan lakia. Hän päätti yliopistossa opiskelun 1993 maisterintutkinnon suoritettuaan, minkä jälkeen hän meni töihin lontoolaiseen tilintarkastusfirmaan. Hän palasi kotimaahansa Liechtensteiniin 1996 valmistautumaan tulevaan ruhtinuuteensa.

## Paluu Liechtensteiniin
Vuonna 2004 Aloisille annettiin hoitaakseen ruhtinaskunnan jokapäiväiset hallitsijan velvollisuudet, minkä johdosta hänestä tuli isänsä sijaishallitsija. Hans Adam II on kuitenkin edelleen maan valtionpäämies.

Elokuussa 2022 Alois sanoi, että samaa sukupuolta olevien avioliitto "ei ole iso ongelma". Maan parlamentti laillisti samaa sukupuolta olevien avioliitot vuonna 2024.

## Avioliitto ja lapset
3. heinäkuuta 1993 prinssi Alois meni naimisiin baijerilaisen herttuatar Sophien kanssa. Parilla on neljä lasta:

* prinssi Joseph Wenzel (s. 24. toukokuuta 1995)
* prinsessa Marie Caroline (s. 17. lokakuuta 1996)
* prinssi Georg (s. 20. huhtikuuta 1999)
* prinssi Nikolaus (s. 6. joulukuuta 2000)

## Kunnianosoituksia

*  Itävallan tasavallan kunniamitalin kultanauhalla (Itävalta, 2000)

## Lähteet

## Aiheesta muualla
Maximinus Daia

**Gaius Valerius Galerius Maximinus** (20. marraskuuta 270? – heinäkuu/elokuu 313) oli Rooman keisari 1. toukokuuta 305 – 313. Hän oli alkujaan illyrialainen paimen nimeltä **Daia**. Maximinuksen eno oli keisari Galerius.

## Elämä
### Nousu valtaan
Maximinus Daia oli alkujaan paimen, mutta hän pestautui armeijaan ja eteni nopeasti urallaan. Hänen enonsa Galerius nousi vuonna 293 keisari Diocletianuksen apukeisariksi eli caesariksi. Kun Diocletianus ja hänen hallitsijakumppaninsa Maximianus erosivat vuonna 305 nousivat Galerius ja Maximianuksen apukeisari Constantius keisareiksi. Maximinus Daia nimitettiin Galeriuksen caesariksi ja Severus Constantiuksen caesariksi. Maximinus Daia ja Severus ohittivat Maximianuksen pojan Maxentiuksen ja Constantiuksen pojan Konstantinuksen, joita pidettiin luonnollisina seuraajina isilleen. Galerius hallitsi Itä-Roomaa ja Constantius Länsi-Roomaa. Maximinus Daialle Galerius antoi Syyrian ja Egyptin hallittavakseen, ja piti itse Balkanin ja Anatolian tärkeät alueet.

### Sisällissota
Vuonna 307 Galerius teki ystävästään Liciniuksesta augustuksen ja Maximinus Daia alkoi vaatia itselleen samaa arvoa. Kun Galerius kuoli vuonna 311 Maximinus Daiasta tuli koko valtakunnan itäosan keisari. Kun Konstantinus ja Licinius liittoutuivat Maximinus Daia teki samoin Italiaa hallitsevan Maxentiuksen kanssa. Vuonna 313 Maximinus Daian ja Liciniuksen välille syttyi sota ja Maximinus Daia koki tappion 30. huhtikuuta Heraclea Pontican lähistöllä. Hän pakeni aluksi Nikomedeiaan ja myöhemmin Kilikian Tarsukseen, jossa hän kuoli.

## Lähteet
* 
* 
* 
* 

### Viitteet

## Aiheesta muualla
Botswanalainen musiikki

**Botswanalainen musiikki** on Botswanan ulkopuolella melko tuntematonta. Siellä on silti sekä kansan- että populaarimusiikkia. Botswanalaisessa kansanmusiikissa kuorot ovat hyvin tärkeitä ja ne ovatkin yleisiä koko maassa. Populaarimusiikin yleisin tyylilaji on monen Afrikan valtion tapaan jazz.
Maailmanmusiikki

**Maailmanmusiikki**, myös **etninen musiikki** tai **etno**, on angloamerikkalaisesta valtavirtamusiikista poikkeavaa musiikkia tai eri maiden kansanmusiikista vaikutteita ottavaa kevyttä musiikkia. Markkinointiterminä käsite luotiin vuonna 1987 sellaiselle länsimaisen rockin, popin ja folkin ulkopuoliselle musiikille, jonka myyntiä luokittelun puuttuminen oli siihen asti vaikeuttanut.

## Käsitteen historia
Maailmanmusiikin käsite (engl. *World music*) luotiin kesäkuussa 1987 lontoolaisessa Empress of Russia -pubissa. Paikalla olivat muun muassa levy-yhtiön johtaja Roger Armstrong, tuottaja Ben Mandelson, levytuottaja Nick Gold, radiotoimittaja Charlie Gillett, kirjoittaja-tuottaja Joe Boyd ja toimittaja Ian Anderson. He kokoontuivat yhteen keksiäkseen nimen vaikeasti luokiteltavalle ulkomaiselle musiikille, jota ei brittiläisissä levykaupoissa ollut siihen asti voinut myydä omassa hyllyssään. Luokkaan kuului monenlaista vieraskielistä musiikkia, joka ei ollut länsimaista rockia, popia tai folkia. Monet asiakkaat olivat kiinnostuneita tällaisesta musiikista, mutta luokittelun puuttuminen vaikeutti sen löytämistä. Pubiin kokoontunut ryhmä valitsi äänestyksessä tällaiselle musiikille yleisnimen "maailmanmusiikki". Nimityksen katsottiin olevan sellainen, joka ei rajaisi mitään musiikkia ulos, kuten jotkin muut ehdotetut nimet, kuten "maailmanrytmit", "trooppinen" tai "juurimusiikki". Levymerkkien ehdotettiin alkavan käyttää uutta nimitystä kampanjoinnissaan ja luokittelussaan levyjen hyllysijoittelun helpottamiseksi. Ryhmä alkoi hankkia luomalleen käsitteelle julkisuutta ja julkaisi ilmaiskasetin *The World at One*, joka esitteli maailmanmusiikkia Britannian suurimman musiikkilehden NME:n lukijoille. Ensimmäisiä maailmanmusiikin alla markkinoituja menestysartisteja olivat israelilainen Ofra Haza ja espanjalais-ranskalainen Gipsy Kings.

## Varhaisia länsimaisia esittäjiä
Moni tunnettu länsimainen huippumuusikko teki ei-länsimaista musiikkia tunnetuksi jo ennen 1980-luvun loppua. The Beatlesin kitaristi George Harrison esitteli 1960-luvun lopulla länsimaisen musiikin yleisölle intialaisen sitarinsoittajan Ravi Shankarin. Peter Gabriel perusti World of Music, Arts and Dance (WOMAD) -festivaalin 1982. Merkittävä brittiläinen radio-DJ John Peel esitteli ohjelmissaan usein kansainvälistä musiikkia 1960-luvulta alkaen. Paul Simonin *[[Graceland (albumi)|Graceland]]* (1986) oli merkittävä ja hyvin menestynyt afrikkalaista musiikkia esille tuonut albumi.

## Maailmanmusiikkitapahtumia Suomessa

Suomalaisia kansanmusiikkitapahtumia, joissa maailmanmusiikki on esillä tärkeänä teemana:

* Taigajuhla, Helsingissä huhtikuussa 
* Ugrijuhla, Imatralla toukokuussa
* Haapavesi Folk Music -festivaali, Haapavedellä kesä-heinäkuussa
* Faces, etnofestivaali Pohjassa heinäkuussa
* Kaustinen Folk Music Festival, heinäkuussa 
* Etnosoi!, Helsingissä marraskuussa
*Maailma kylässä -festivaali, toukokuussa

## Lähteet
* 
### Viitteet

## Kirjallisuutta
* 
* 

## Aiheesta muualla

* Maailman musiikin keskus
Balalaikka

**Balalaikka** () on Venäjältä peräisin oleva kielisoitin. Sen kaikukoppa on kolmionmuotoinen ja siinä on tavallisesti kolme tai kuusi kieltä. Sitä käytetään lähinnä venäläisessä kansanmusiikissa. Balalaikkoja tehdään eri kokoisina. Nykyisin käytössä ovat korkeimmasta matalimpaan piccolobalalaikka, primabalalaikka, secondobalalaikka, alttobalalaikka, bassobalalaikka ja kontrabassobalalaikka. Yleisin on primabalalaikka, jonka kielet viritetään sävelille e-e-a eli kaksi alinta kieltä ovat samassa vireessä. Balalaikkaa soitetaan joko sormin tai plektralla.

Balalaikkaa soitetaan monesti eräänlaisissa balalaikkaorkestereissa, joihin kuuluu useita erilaisia balalaikkoja. Balalaikkaorkesterien historia juontaa juurensa 1880-luvulle, jolloin venäläinen Vasili Andrejev esitteli balalaikkasoitinyhtyeen Pietarissa. Vuonna 1897 Andrejev perusti balalaikoista, domrista ja gusleista koostuvan orkesterin. Siitä lähtien on ollut olemassa balalaikkaorkestereja, jotka soittavat sekä kansan- että taidemusiikkia.

Eduard Tubin sävelsi balalaikalle konserton. 

Tunnetuimpia suomalaisia balalaikansoittajia on ollut venäläissyntyinen Ivan Putilin. Helsingissä toimii vuonna 1910 perustettu Helsingin balalaikkaorkesteri, joka soittaa alkuperäisillä venäläisillä kansansoittimilla venäläistä kansanmusiikkia, romansseja sekä viihde- ja klassista musiikkia sekä antaa alan koulutusta.

Suomalaisen laulaja-lauluntekijä Litku Klemetin instrumentti on balalaikka.

## Lähteet
D-A-D

**D-A-D** on tanskalainen rock-yhtye, joka perustettiin vuonna 1982. Ensimmäinen albumi ilmestyi vuonna 1986. Sen jälkeen he ovat julkaisseet kolmetoista studioalbumia, joista uusin *Speed of Darkness* ilmestyi vuonna 2024. Alkujaan yhtye toimi nimellä Disneyland After Dark. 

Yhtyeen kansainvälinen läpimurto tapahtui *No Fuel Left for the Pilgrims* -albumilla (1989), minkä myötä yhtye lyhensi nimensä D.A.D:ksi välttääkseen Disney-yhtiön kanteen. Vuonna 1995 se muutti kirjoitusasun D:A:D:ksi ja vuonna 2000 D-A-D:ksi. Jokainen lyhenne kuvaa ajanjaksoa yhtyeen historiassa.

## Historia
Yhtye on perustettu Kööpenhaminassa vuonna 1982 ja se toimi aluksi nimellä Disneyland After Dark. Vuonna 1988 yhtye teki sopimuksen Warner Brosin kanssa ja muutti nimeä välttääkseen kiistan Walt Disney -yhtiön kanssa.
Yhtyeen ensimmäisen nimen Disneyland After Dark keksi yhtyeen basisti Stig Pedersen. Nimen ideana on, että kun Disneylandiin on tullut pimeä, mitä tahansa voi tapahtua. Ensimmäisessä kokoonpanossa soittivat Jesper Binzer, Stig Pedersen, Peter Lundholm Jensen ja Stigin tyttöystävä Lene Glumer. Yhtyeen ensimmäinen konsertti oli nuorisoklubilla Kööpenhaminassa. Joulukuussa 1982 muut pakottivat Lene Glumerin lähtemään yhtyeestä, koska katsoivat ettei hän sopinut yhtyeeseen. Yhtye jatkoi kolmijäsenisenä, kunnes 3. maaliskuuta 1984 Jesperin nuorempi veli Jacob liittyi yhtyeeseen.

Yhtyeen läheinen ystävä omisti levykaupan ja auttoi heitä etsimään kontaktit musiikkibisneksessä. Yhtye julkaisi ensimmäisen levyn nimeltään *Call of the Wild* vuonna 1986. 1989 ilmestyi levy *No Fuel Left for the Pilgrims*, joka julkaistiin yhtyeen viisivuotispäivänä. Levy oli menestys ja toi heille miljoonan dollarin sopimuksen Warner Brosin kanssa. Läpimurto Yhdysvalloissa jäi haaveeksi ja yhtye päätti keskittyä Euroopan musiikkimarkkinoille. D-A-D julkaisi 11. studioalbuminsa lokakuun 31. päivä 2011.

## Jäsenet

* Jacob ”Cobber” Binzer – kitara, taustalaulu (1984–)
* Jesper Binzer – laulu, kitara (1982–)
* Stig Pedersen – basso, taustalaulu (1982–)
* Laust Sonne – rummut, taustalaulu (1999–)

### Entiset jäsenet

* Lene Glumer – laulu (1982)
* Peter Lundholm Jensen – rummut (1982–1999)

## Diskografia

### Studioalbumit
* 
* 
* 
* 
* 
* 
* 
* 
* 
* 
* 
* 
* 

### EP:t
* 

### Livealbumit
* 
* 
* 

### Kokoelma-albumit
* 
* 
* 
* 
* 

## Lähteet

## Aiheesta muualla

* D-A-D:n sivusto
273

## Tapahtumia
* Palmyra kapinoi roomalaisia vastaan Apsaeuksen johdolla. Roomalaiset marssivat nopeasti Palmyraan ja kukistivat kapinan ryöstäen ja tuhoten kaupungin.
* Sassanidien Bahram I seurasi Hormizd I:tä.
* Aurelianus tunnusti Tetricus I:n ja Tetricus II:n Gallian keisarikunnan keisareiksi.

## Syntyneitä
*
## Kuolleita
* Deksippos — kreikkalainen historioitsija.
275

## Tapahtumia
* 25. syyskuuta — Rooman senaatti valitsi Marcus Claudius Tacituksen keisariksi.
## Syntyneitä
* Pyhä Yrjö (275/280, arvioitu syntymäaika), kristittyjen marttyyri ja pyhimys

## Kuolleita
* Rooman keisari Aurelianus.
* Manikealaisuuden perustaja Mani (arvioitu).
Virustorjunta

**Virustorjunta** käsittää sellaisia tietokoneohjelmia, joilla etsitään ja tuhotaan paikallisesta järjestelmästä tai etäpisteestä haitallisia prosesseja, niiden tarvitsemia tiedostoja tai ajettaviin ohjelmatiedostoihin tarttunutta haittakoodia. Virustorjunnan tehtäviin kuuluu työaseman puhdistamisen lisäksi estää virustartunnan leviäminen muille koneille verkossa tai massamuistien kautta. Useimmat virustorjuntaohjelmat perustuvat tarkistelaskentaan.

Jotkut yritykset myyvät virustorjuntaa nimikkeellä **tietoturvaohjelmisto**. Tällöin mukana saattaa olla lisätoimintoja, kuten palomuuri ja urkintasivustojen tunnistus.

Käyttäjä voi itse vaikuttaa virusten leviämiseen omaksumalla oikeita työtapoja. Useissa ympäristössä kuten Unixin kaltaisissa järjestelmissä virusten toiminta hankaloituu, kun kirjautuu sisään rajatumman oikeuden peruskäyttäjänä (pääkäyttäjän sijaan). Jotkut tietokonevirukset pystyvät kääntämään virustorjunnan pois päältä tai osaavat muulla tavoin häiritä toimintaa. Kiintolevyn sisältämistä työtiedostoista kannattaa pitää varmuuskopiot, sillä haittaohjelmat voivat hetkessä tehdä niistä käyttökelvottomia kuten kiristyshaittaohjelmien tapauksessa ().

Tunnettuja virustorjuntaohjelmistojen valmistajia ovat mm. F-Secure, Kaspersky Lab, Norman, Panda ja Symantec, Dr. Web. Ilmaisia virustorjuntaohjelmistoja yksityiskäyttöön ovat mm. AntiVir, AVG Free, Avast!, Windows Defender ja Bitdefender. Ilmaisohjelmista on myös kattavammat maksulliset versiot.

Avoimen lähdekoodin ohjelmia ovat ClamAV.

## Katso myös

* Haittaohjelma
* Mainosohjelma (adware)
* Matkapuhelinvirus
* Ohjelmistosodankäynti

* Palomuuri
* Puskurin ylivuotovirhe
* Vakoiluohjelma (spyware)

## Lähteet

## Aiheesta muualla

### Virustorjujien vertailusivustoja englanniksi
*Virus Bulletin  Virustorjuntaohjelmien vertailuja englanniksi
*Av Comparatives
*Av-Test Virustentoruntaohjelmien verteiluja enganniksi
*The Best Antivirus Software of 2017
*Pc For You Best Antivirus for Windows
276

## Tapahtumia
* Sassanidien Bahram II seuraa Bahram I:tä.
* Florianuksesta tulee Rooman keisari.
* Florianus murhataan ja Probuksesta tulee Rooman keisari.

## Syntyneitä
*
## Kuolleita
* Rooman keisari Marcus Claudius Tacitus
* Rooman keisari Florianus, Tacituksen velipuoli. Hallitsi 88 päivää.
Afganistanilainen musiikki

**Afganistanilainen musiikki** on Afganistanin ulkopuolella jokseenkin tuntematonta. Tärkein soitin afganistanilaisessa musiikissa on luuttua muistuttava rubab. Afganistanilaisen musiikin yleisin tyylilaji on klasik. Afganistanilainen populaarimusiikki alkoi kehittyä 1950-luvulla. 1970-luvulta alkaen perinteiseen musiikkiin sekoitettiin länsimaalaisia vaikutteita. 1990-luvulla Taliban-liike kielsi Afganistanissa kaikenlaisen instrumentaalimusiikin. Vuoden 2001 jälkeen kiinnostus musiikkiin on kasvanut jälleen.

## Lähteet

## Aiheesta muualla

*Music of Afghanistan Folkways
271

## Tapahtumia
* Aurelianus veti pois roomalaiset joukot Daakiasta. 

## Syntyneitä
*
## Kuolleita
* Shu Han -kuningaskunnan kuningas Liu Chan.
* Gallian keisarikunnan keisari Victorinus
Markku Veijalainen

**Markku ”Mape” Veijalainen** (s. 2. maaliskuuta 1947 Hämeenlinna) on suomalainen radio- ja tv- sekä lehtitoimittaja.

## Elämä
Veijalainen tuli tunnetuksi 1960-luvulla, jolloin hän juonsi suosittua *Popsävel-65*-radio-ohjelmaa sekä esimerkiksi vuonna 1969 lähetettyä *Jälkipuintia*-nimistä popmusiikkiohjelmaa. Hän myös pyöritti jonkin aikaa Vexi Salmen kanssa *mv-production*-ohjelmatoimistoa, joka myi muun muassa Irwin Goodmania. 

Veijalainen työskenteli 1960-luvulla myös toimittajana mm. ''Apu''-lehdessä ja nuortenlehti ''Introssa'', jonka kustantajana myös toimi. Samalla vuosikymmenellä hän toimitti Yleisradiossa radio-ohjelmien lisäksi televisiolle ohjelmia nimeltä *[[Ohimennen]]*, *Syrjähyppy*, *Kertaheitolla* ja *Antaa soittaa*, yleensä yhdessä Jyrki Hämäläisen kanssa. 1970-luvun puolivälissä Veijalainen käsikirjoitti Mainos-TV:lle komediasarjaa *[[Sämpy]]* yhdessä pääosaa esittäneen Seppo Laineen kanssa. Pekka Parikka ohjasi Veijalaisen romaanin *[[Kivisydän (romaani)|Kivisydän]]* (1974) neliosaiseksi tv-sarjaksi vuonna 1985.

Sittemmin Veijalainen toimi vuonna 1985 perustetun helsinkiläisen paikallisradioyhtiön (Radio Ykkönen Oy – Radio Ettan Ab) toimitusjohtajana ja päätoimittajana liki kymmenen vuoden ajan. 1990-luvun puolestavälistä vuoteen 2005 hän päätoimitti *Apu*- ja *[[Katso]]*-lehtiä. Markku Veijalainen siirtyi huhtikuun 2005 alusta Naantaliin vetämään ”Footsteps Of Elvis” -näyttelyprojektia joka avattiin kesäkuussa 2005. Veijalainen on toiminut myös Suomen UNICEF-järjestön hallituksen jäsenenä vuosina 1998–2008. Vuosina 2009–2016 Veijalainen työskenteli toimittajana MTV3:n *[[Studio 55]]* -tv-ohjelmassa yhdessä mm. Pirjo Haapojan kanssa.

## Teokset
* 
* 
* 
* 
* 
* 
* 

## Lähteet
* 

### Viitteet

## Aiheesta muualla
* 
* 
* YLE Elävä arkisto: Teinijuontaja Markku Veijalaisesta tuli 1960-luvun nuorisojulkkis
* YLE Elävä arkisto: Mediavaikuttaja Markku Veijalaisen ura alkoi maisterin murhalla
* YLE Elävä arkisto: Ohimennen sai musiikkitähdet hupsuttelemaan
Aristarkhos Samoslainen

**Aristarkhos Samoslainen** (, ; noin 310–230 eaa.) oli antiikin kreikkalainen tähtitieteilijä, joka oli kotoisin Samoksesta. Hän oli ensimmäinen tunnettu tähtitieteilijä tai filosofi, joka ehdotti heliosentristä eli aurinkokeskistä maailmankuvaa. Aristarkhoksen idea aurinkokeskisestä maailmankaikkeudesta on säilynyt selvimmin Arkhimedeen teoksessa *[[Hiekanlaskija]]* (*Psammitēs*), jossa Arkhimedes käyttää Aristarkhoksen hypoteesia esimerkkinä maailmankaikkeudesta, joka olisi valtavasti oman aikansa arvioita suurempi. Aristarkhoksen mahdollinen oma teos ko. hypoteesistä ei ole säilynyt.

Aristarkhoksen ajatukset jäivät geosentristä eli maakeskistä aurinkokuntamallia kannattaneiden filosofien kuten Klaudios Ptolemaioksen (*[[Almagest]]*, n. 150 jaa.) ja Aristoteleen varjoon. Heliosentrisen mallin keksi uudelleen lähes 2000 vuotta myöhemmin Nikolaus Kopernikus, minkä vuoksi Aristarkhosta kutsutaan joskus nimellä ”Kreikkalainen Kopernikus”.

Lisäksi hän määritti tarkemman arvon aurinkovuodelle ja laski geometrian avulla Auringon ja Kuun koot, jotka ovat epätarkkoja puutteellisista havainnoista johtuen.

Aristarkhos on antanut nimensä Aristarkhos-kraatterille Kuussa sekä Sámoksen kansainväliselle lentoasemalle.

## Lähteet

## Aiheesta muualla

* 
* 
*
Patria Land & Armament

**Patria Land & Armament Oy** on Patria-konsernin liiketoimintayksikkö, joka suunnittelee ja valmistaa panssaroituja ajoneuvoja sekä asejärjestelmiä. Yritys toimii Tampereella, Hämeenlinnassa ja Sastamalassa. 

Vuonna 2008 Patria Weapon Systems sulautui Patria Vehiclesiin. Tällöin Patria Vehicles Oy vaihtoi toiminimekseen Patria Land & Armament Oy.

## Ajoneuvot
* Patria AMV XA-360 (Armoured Modular Vehicle)
*Patria 6x6 (Ensimmäiset toimitukset 2021)
* Sisu XA-sarja
** Sisu XA-180
** Sisu XA-185
** Sisu XA-202
** Sisu XA-203
* RA-140 DS ("Raisu") -miinanraivausajoneuvo

## Lähteet
Apoptoosi

**Apoptoosi** eli **ohjelmoitunut solukuolema** on solujen jakautumista säätelevien geenien määräämä solujen ohjelmoitu kuoleminen, joka on normaali osa yksilönkehitystä ja kudosten uusiutumista.

## Apoptoosin vaiheet

Tuman kromatiini tiivistyy ja kasautuu tumakotelon reunoille, ja DNA hajoaa. Tuma hajoaa osiksi, joita tumakotelo yhä ympäröi. Solun tukiranka hajoaa, ja solukalvo poimuuntuu. Solu hajoaa solukalvon ympäröimiksi rakkuloiksi. Fagosytoiva solu tuhoaa solun ottamalla sen sisäänsä. Kaikki makromolekyylit tuhoutuvat. Joskus kuitenkin nämä kutistuneet solut/rakkulat voivat säilyä pitkiäkin aikoja tehtävässään, sillä esimerkiksi silmän linssi koostuu lähinnä kuolleista soluista.

## Apoptoosiin johtavat tekijät

Solun pinnalla on reseptoreita, joiden aktivoituminen käynnistää apoptoosin. Reseptorit aktivoituvat välittäjäaineiden sekä tulehdussolun vastinreseptorien avulla. Jos solu on vaurioitunut, se voi sisältäkäsin käynnistää apoptoosin. Mitokondriolla on iso osa apoptoosin säätelyssä. Mitokondriot voivat tunnistaa solussa stressitekijöitä jolloin apoptoosi käynnistyy. Myös DNA:n vaurio voi johtaa apoptoosiin säätelyproteiinin välityksellä. Jos solulta puuttuu eloonjäämistä edistäviä tekijöitä, apoptoosi käynnistyy. Aiheuttajana voi olla esimerkiksi solulle vieras ympäristö tai solun väärä kiinnittyminen.

## Apoptoosi kehossa

On useita tilanteita, joissa soluista on päästävä eroon. Vaurioituneet tai virusten infektoimat solut saadaan apoptoosin avulla tuhottua. Yksilönkehityksen aikana muun muassa sormien synty on apoptoosin ansiota. Sormet muotoutuvat tarpeettomien solujen kuollessa sormien välistä. Myös auringonvalon vaikutuksesta vaurioituneet ihosolut tuhoutuvat apoptoottisesti. Apoptoosi ei aiheuta tulehdusta. Apoptoosilla on myös keskeinen merkitys immuunipuolustuksessa, ja syöpään liittyy usein apoptoosin estyminen.

## Katso myös
*Telomeeri
*Nekroosi

## Lähteet
* 

## Aiheesta muualla
*Solunetti: Apoptoosi (ohjelmoitu solukuolema)
*Kyoto Encyclopedia of Genes and Genomes (KEGG): Apoptosis - Homo sapiens (human) 
*National Center for Biotechnology Information (NCBI): Apoptosis: Susan Elmore, A Review of Programmed Cell Death
Attika

**Attika** () eli **Attikan alue** (Περιφέρεια Αττικής, *Periféreia Attikís*) on yksi Kreikan aluehallinnon kolmestatoista alueesta. Se kuuluu Attikan hajautetun hallinnon alueeseen ja sen pääkaupunki on Ateena. Alueen pinta-ala on  neliökilometriä ja väkiluku  (2021).

Attika on myös Kreikan NUTS 1 -alue (EL3) sekä samalla NUTS 2 -alue (EL30).

## Historia
### Antiikki

Attika oli yksi antiikin Kreikan maakunnista. Sen asukkaat olivat joonialaisia. Ateenan kaupunkivaltiosta tuli viimeistään geometrisella kaudella Attikan johtava kaupunki ja muut kaupungit tulivat sen vallan alle. Kreikkalaisessa mytologiassa tapahtuma sijoitettiin jo varhaisempaan aikaan, ja Attikan yhdistäjänä ja kansallisena heeroksena pidettiin Theseusta.

Klassisella kaudella Attikan väestö oli jaettu kymmeneen fyleen eli ”heimoon” ja 139 demokseen, jotka olivat Ateenan kaupunginosia tai Attikan maaseudun kyliä tai kyläkuntia. Tärkeitä keskuksia antiikin aikana Ateenan ohella olivat muun muassa mysteereistään tunnettu Eleusis, Ateenan satamakaupunki Pireus, hopeakaivoksistaan tunnettu Laureion sekä Marathon, jonka alueella käytiin kuuluisa Marathonin taistelu vuonna 490 eaa. Attikaan kuuluivat myös saaret Salamis ja Aigina.

### Myöhempi historia

Keskiajalla Attika oli muun Kreikan tavoin osa Bysantin valtakuntaa. 1200-luvulla ristiretkeilijät perustivat Ateenan herttuakunnan, joka käsitti Attikan ja alueita aina Makedonian rajalle asti.

## Alueyksiköt ja kunnat

Vuoden 2011 alusta lähtien alue on jaettu alueyksiköihin ja kuntiin seuraavasti:

## Lähteet

## Aiheesta muualla

* Περιφέρεια Αττικής. Attikan alueen kotisivu.
Voimanosto

**Voimanosto** on kolmesta eri nostomuodosta koostuva kilpailulaji, jossa lasketaan jokaisen nostomuodon maksimisuoritukset yhteen. Parhaimman yhteistuloksen saavuttanut kilpailija voittaa. Voimanoston kolme nostomuotoa ovat jalkakyykky, penkkipunnerrus ja maastaveto (maastanosto).

Joka nostomuodossa on kolme nostoyritystä ja kilpailijan tulee saada ainakin yksi hyväksytty nosto jokaisesta nostomuodosta. Nostot suoritetaan edellä esitetyssä järjestyksessä siten, että jalkakyykky on ensimmäinen ja maastaveto viimeinen nostomuoto. Jos kaksi kilpailijaa saavuttavat saman yhteistuloksen, ratkeaa sijoitus kevyemmän kilpailijan hyväksi. Kilpailijat jaetaan painoluokkien mukaisiin sarjoihin, jonka lisäksi nuorille ja veteraaneille on olemassa omat sarjansa. 

Kolmen nostomuodon yhteistuloskilpailujen ohella järjestetään myös erillisiä yhden nostomuodon kilpailuja penkkipunnerruksessa ja maastanostossa sekä näiden lajien yhteistuloskilpailuja (Push-Pull). 

Voimanostoa, jossa tukea antavat varusteet ovat kiellettyjä, kutsutaan raw- tai klassiseksi voimanostoksi.

Voimanosto eroaa painonnostosta, jossa kilpailija pyrkii kahdella kädellä *[[Tempaus|temmaten]]* ja *[[Työntö|työntäen]]* nostamaan mahdollisimman suuren painon. Voimanosto kehittyi painonnoston voimaharjoitteista omaksi lajikseen 1970-luvun alussa. Alun perin maastavedon tilalla voimanostossa oli hauiskääntö.

## Lajiliitot
Suomessa toimii kaksi kilpailevaa voimanoston lajiliittoa: Suomen Voimanostoliitto (SVNL) ja WPC-Suomi, joka on osa World Powerlifting Congressia. SVNL toimii kansainvälisen International Powerlifting Federationin (IPF) alaisuudessa. Ammattilaisliitoksi kutsuttu WPC on maailman vanhin ja suurin International Powerlifting Federationin (IPF) ulkopuolella toimiva voimanostoliitto. Suomessa WPC-liitto on toiminut vuodesta 1999. Lajiliittojen säännöt eroavat muun muassa varusteiden ja punnitusten osalla. SVNL-nostajat kuuluvat Suomen Urheilun Eettisen Keskuksen (SUEK) dopingvalvonnan alle, koska he saavat valtion tukea. WPC:n alajaoston AWPC:n nostajia testataan, mutta testaus ei ole SUEK:n alaista.

## Lähteet

## Aiheesta muualla

* Suomen Voimanostoliitto
* WPC-Finland
* International Powerlifting Federation
* World Powerlifting Congress
Natriumlauryylisulfaatti

**Natriumlauryylisulfaatti** eli **SDS** (C12H25NaO4S, *sodium dodecyl sulphate*, *sodium lauryl sulphate*, *SLS*) on erittäin yleisesti kosmetiikassa käytetty pinta-aktiivinen aine eli *[[tensidi]]*. Sitä käytetään erityisen laajalti hammastahnoissa ja shampoissa, samoin siitä etoksyloimalla saatavaa natriumlauryylieetterisulfaattia.

Natriumlauryylisulfaatti aiheuttaa esimerkiksi hammastahnoissa tahnan vaahtoutumisen, mikä saattaa ärsyttää joillakin ihmisillä limakalvoja ja aiheuttaa suun limakalvon haavaumia eli *[[afta|aftoja]]*. 

Biokemiallisessa tutkimuksessa natriumlauryylisulfaattia käytetään muun muassa analysoitaessa proteiineja SDS-PAGE-menetelmällä.

Natriumlauryylisulfaatista käytetään myös nimityksiä *dodekyylinatriumsulfaatti*, *natriumdodekyylisulfaatti* ja *lauryylinatriumsulfaatti*.

Natriumlauryylisulfaatin moolimassa on 288,4&nbsp;g/mol, sulamispiste 204&nbsp;°C (477&nbsp;K), liukoisuus veteen 20&nbsp;°C:ssa 15&nbsp;g/100&nbsp;ml ja CAS-numero 151-21-3.

## Ympäristö- ja terveysvaikutukset

Natriumlauryylisulfaatti ärsyttää silmiä, ihoa sekä hengitysteitä ja saattaa aiheuttaa afta-haavaumia.

Natriumlauryylisulfaatti heikentää makuaistia makean perusmaun osalta. Tämän vuoksi esimerkiksi appelsiinimehu maistuu erilaiselta natriumlauryylisulfaattia sisältävän hammastahnan käytön jälkeen.

## Lähteet

## Aiheesta muualla
* PubChem: Sodium Dodecyl Sulfate 
* DrugBank: Sodium lauryl sulfate 
* Kyoto Encyclopedia of Genes and Genomes (KEGG): Sodium lauryl sulfate 
* ChemBlink: Sodium dodecyl sulfate
Hydroviljely

**Hydroviljely**, **hydroponiikka** tai **vesiviljely** on kasvien kasvatustekniikka, jossa multaa ei käytetä. Kasvit saavat ravinteet veteen lisätyistä ravinneliuoksista. Aeroponisessa tekniikassa väliainetta ei käytetä lainkaan, vaan juuria sumutetaan suljetussa tilassa hienojakoisella ravinneliuoksella.

## Aktiivinen ja passiivinen vesiviljely
Hydroviljely voidaan jakaa kahteen ryhmään: aktiivinen ja passiivinen vesiviljely. Yleensä hydroviljelyllä tarkoitetaan aktiivista vettä kierrättävää järjestelmää ja tästä erotuksena on passiivihydro, jossa vettä ei kierrätetä koneellisesti. 

**Aktiivisessa vesiviljelyssä** (hydro) vesi kiertää järjestelmässä esim. pumpun avulla. Vesikierto hapettaa veden kasvin juurien ympärillä. Vettä voidaan hapettaa myös ilmapumpulla. Vesikierto sekä veden hapetus ilmapumpulla voidaan myös yhdistää samassa järjestelmässä, jolloin kasvatustehoa saadaan lisättyä. Aktiivisessa vesiviljelyssä kasvit kasvavat yleensä tehokkaammin kuin passiivisessa vesiviljelyssä.

**Passiivisessa vesiviljelyssä** (passiivihydro) kasvi juurineen istutetaan verkkokoriin tai sivuiltaan lovettuun sisäruukkuun ja tämä asetetaan vesitilan yläpuolelle jolloin kasvin juuret hakeutuvat veteen. Mullan sijasta käytetään epäorgaanisia väliaineita, jotka antavat kasville tukea ja suojaavat juuria valolta sekä kuivumiselta. Useimmille kasveille sopii kevytsora. Se imee vettä ja luovuttaa sitä juuristolle vähitellen. Kevytsoran raekoko mitoitetaan kasvin ja ruukun koon mukaan. 
Perinteisessä altakasteluruukussa voidaan kasvattaa kasveja hydroponisesti kun multatila korvataan epäorgaanisella väliaineella.
Toisena esimerkkinä passiivisesta tekniikasta voidaan pitää kelluvaa lauttaa, jossa kasvit saavat veden ja ravinteen seisovasta vedestä.

## Hyötyjä

Vesiviljelyssä vältetään monet multakasvatuksen haitat, esimerkiksi kasvien tuhohyönteiset, kasvitaudit ja mullan homeitiöt. Homeettomuuden vuoksi monia hydroviljeltyjä kasveja voi suositella myös allergikoille. Hydroviljely myös säästää vettä perinteiseen multaviljelyyn verrattuna.

## Käyttö
Vesiviljely sopii useimmille kasveille, mutta varsinkin sellaisille, jotka kärsivät kuivasta huoneilmasta ja hyötyvät vedestä haihtuvasta ilmankosteudesta. Tomaatin kanssa vesiviljelyperiaatteella on saatu hyviä tuloksia. Samoin kurkut, salaatit, paprikat ja monet muut vihannekset voidaan kasvattaa kasvihuoneissa hydroponisesti.

## Käsitteitä

**Puolihydroviljely** tarkoittaa samaa kuin passiivihydroviljely.
Jotkut käyttävät tätä myös merkityksessä, missä juurten annetaan kasvaa multaruukkusta ulos vesitilaan ja jossa multaan on sekoitettu jotain epäorgaanista ainesta, mutta nämä eivät ole vesiviljelyä, vaan altakastelujärjestelmiä. 
 

## Lähteet
* Facta 2001: osio 18, s. 148

### Viitteet

## Aiheesta muualla
Legend of the Green Dragon

**Legend of the Green Dragon** (LotGD) on WWW-pohjainen monen pelaajan tietokoneroolipeli. Pelin pääasiallinen suunnittelija on Eric "MightyE" Stevens, ja nykyisin toisena kehittäjänä on myös JT Traub. Nykyisin ohjelmaa levitetään Creative Commons-lisenssin alla. Modulaarisen rakenteen ansiosta myös muut ovat kehittäneet siihen useita lisäominaisuuksia, joista osa kuuluu nykyisin peruspakettiin. Peli on kirjoitettu PHP-ohjelmointikielellä. Koska peli on vapaasti levitettävissä, ympäri verkkoa on satoja LotGD-palvelimia.

## Taustaa
Pelin suurimpana inspiraation lähteenä on *[[Legend of the Red Dragon]]* (L.O.R.D.), Seth Able Robinsonin kehittämä suosittu BBS-peli. LotGD on lähinnä kunnianosoitus, ja sisältää hyvin vähän varsinaisia kytköksiä alkuperäiseen peliin, mutta varsinainen pelimekaniikka ja ulkoasu on kopioitu varsin tarkkaan. Peli on täysin tekstipohjainen, ja jäljittelee alkuperäistä BBS-peliä runsaalla tekstivärien käytöllä. 

## Pelin idea ja pelaaminen
Tarkoituksena on luoda hahmo, ja tämän jälkeen taistella metsässä vaanivia omituisia olentoja vastaan. Tästä saa kokemuspisteitä, rahaa ja jalokiviä. Rahalla voi ostaa uusia varusteita, jalokivillä taas voi lunastaa erilaisia harvinaisempia etuja. Kun kokemuspisteitä on kertynyt tarpeeksi, pitää taistella kouluttajaa vastaan, jonka voitettua kokemustaso ja taidot karttuvat. Peliin kuuluu oleellisesti myös pelaajien välinen taistelu: jos pelaaja kirjautuu ulos, voi kuka tahansa haastaa hänet taisteluun. Tältä voi yrittää suojautua menemällä vartioituun majataloon, jossa yöpyminen maksaa. Koko pelin lopullinen päämäärä on taistella maailmaa terrorisoivaa vihreää lohikäärmettä vastaan.

Peli on luonteeltaan fantasiaa, mutta on myös alkuperäisen pelin hengessä varsin humoristinen: aloitteleva hahmo on arvonimeltään Maajussi, joka varsin pian taistelee muun muassa pelottavia Geneerisiä hirviöitä vastaan heiluttaen vaikkapa pelottavaa kuokkaa, vain vanhat villahousut suojanaan. Pelissä on myös useita satunnaisia erikoistapahtumia. Lisäksi on mahdollista seurustella majatalon asukkien kanssa (kaunis baarineiti Violet ja komea trubaduuri Seth, ainoat LORDista suoraan kopioidut hahmot). Useat pelin ominaisuuksista ovat pelaajien kesken salaisuuksia, ja peli lähinnä kannustaa tutkimaan ja kokeilemaan mitä eri tilanteissa tapahtuu. Pelissä kuolema ei ole lopullinen, ja ainoa kuoleman aiheuttama haitta on kädessä olevien rahojen ja osan kokemuspisteistä menettäminen. Kuolleet hahmot voivat jatkaa taisteluaan kummituksena, ja mahdollisesti palata henkiin; kaikki hahmot herätetään henkiin joka tapauksessa uuden pelipäivän alussa. Reaaliaikaiseen vuorokauteen mahtuu useita pelipäiviä (esimerkiksi lotgd.net-palvelimella on kaksi pelipäivää oikeaa vuorokautta kohti).

## Aiheesta muualla

* Legend of the Green Dragon - Central Server, kehittäjien oma palvelin
* SourceForgen projektisivu
* DragonPrime , muokkaajien foorumi
731

## Tapahtumia
*
## Syntyneitä
*
## Kuolleita
* Paavi Pyhä Gregorius II (s. 669)
* Ragenfrid, Neustrian ja Burgundin major domus.
732

## Tapahtumia
* 11. lokakuuta – Kaarle Martel löi Abd al-Rahmanin arabijoukot Toursin eli Poitiersin taistelussa ja pysäytti näiden etenemisen.

## Syntyneitä
*
## Kuolleita
*
735

## Tapahtumia
*
## Syntyneitä
*
## Kuolleita
* Beda Venerabilis, brittiläinen teologi.
* Odo, Akvitanian herttua.
737

## Tapahtumia
*
## Syntyneitä

* Keisari Kammu - Japanin 50. keisarillinen hallitsija (k. 806)

## Kuolleita
*Teoderik IV, frankkien kuningas.
738

## Tapahtumia
* Pyhä Bonifatius vierailee Roomassa ja lähtee perustamaan hiippakuntia Baijeriin.
## Syntyneitä
*
## Kuolleita
*
Qawwali

**Qawwali** on uskonnollista sufilaista musiikkia, joka syntyi Intiassa 1300-luvulla. Nykyään se on yleisintä Intiassa ja Pakistanissa. Pakistanilainen laulaja Nusrat Fateh Ali Khan teki tyylilajista 1970-1990-luvuilla tunnetun. Qawwali tunnetaan myös nimillä *quwalli* ja *qawaali*.
Fieldsin mitali

**Fieldsin mitali** on matematiikan arvostetuin palkinto. Se jaetaan joka neljäs vuosi 2–4 alle 40-vuotiaalle ansioituneelle matemaatikolle. Siihen liittyy 15&nbsp;000 Kanadan dollarin suuruinen rahapalkinto.

Suomalainen Lars Ahlfors sai Fieldsin mitalin analyysin tutkimuksistaan vuonna 1936, jolloin se myönnettiin ensimmäisen kerran. Ahlforsin saama Fieldsin mitali on nykyisin esillä Helsingin yliopiston Exactum-rakennuksen aulassa Kumpulassa. Palkinto on perustettu kanadalaisen John Charles Fieldsin kehotuksesta. Palkintoa arvostetaan suuresti, ja sitä pidetään matematiikan "Nobel-palkintona".

Vuonna 2014 palkinnon sai ensimmäisenä naisena iranilainen Maryam Mirzakhani.

## Fieldsin mitalistit

## Lähteet

## Aiheesta muualla

* Virallinen sivusto
Nokkasiili

**Nokkasiili** (*Tachyglossus aculeatus*) on nokkasiilien heimoon kuuluva nokkaeläin. Se on *Tachyglossus*-suvun ainoa laji.

## Levinneisyys

Nokkasiiliä tavataan ainoastaan Australiassa, Tasmaniassa ja Uudessa-Guineassa, missä laji on elänyt lähes muuttumattomana jo kymmeniä miljoonia vuosia.

## Ulkonäkö ja elintavat

Nokkasiili muistuttaa ulkonäöltään suurta siiliä, vaikka ei olekaan näille sukua. Sillä ei ole lainkaan korvalehtiä, mutta silti erinomainen kuulo. Eläimeltä puuttuvat myös hampaat kokonaan, mutta se ei niitä tarvitsekaan, sillä sen ravinto koostuu pääasiassa pienistä termiiteistä ja muurahaisista, joita se pyydystää pitkällä ja tahmealla kielellään. Sillä on jaloissaan voimakkaat kynnet, joilla sen on helppo avata lujakin termiittikeko.

Uhattuna nokkasiili suojautuu samoin kuin siilikin, eli kiertyy piikikkääksi palloksi.

## Lisääntyminen

Lisääntymisaikana naaraalle kehittyy erityinen pussi, johon se asettaa yhden 1,2 senttiä pitkän munan. Poikanen kuoriutuu kymmenen päivän kuluttua ja saa ensimmäisen ravintonsa emon tuottamasta maidosta, joka tihkuu sen ihon läpi maitorauhasista. Toisin kuin useimmilla muilla nisäkkäillä, nokkasiilillä ei ole lainkaan nisiä.

Nokkasiili voi tarhaoloissa elää jopa lähes 50-vuotiaaksi.

## Ravinto
Nokkasiilin ravintoa ovat pääasiassa termiitit ja muurahaiset.

## Lähteet
Sarod

**Sarod** on intialainen kielisoitin, jota soitetaan näppäilemällä. Se muistuttaa luuttua, ja sen uskotaan syntyneen Afganistastanista ja Keski-Aasiasta kotoisin olevasta rabab-kielisottimesta, joka tuotiin Intiaan 1500-luvulla. Siinä on yleensä kieliä 17–25. Niyamatullah Khan ja Gulam Alt Khan kehittivät sarodia paljon nykyiseen suuntaan 1800-luvulla. Se on luultavasti tunnetuin intialinen soitin sitarin ja tablan jälkeen.

## Rakenne
Sarod koostuu virityskoneistosta, kaulasta ja kaikukopasta. Joissakin sarodeissa on resonaattori, joka on kiinnitetty viritystappirasian alapuolelle sen taakse. Se on kokonaisuudessaan noin 100 senttimetriä pitkä. Virityskoneiston tappirasiassa on joko kuusi tai kahdeksan viritystappia. Kaula on sileä, ja siinä on nauhaton otelauta, joka on päällystetty metallilla. Kaula otelautoineen on toisesta päästään huomattavan leveä. Kaula on yleensä valmistettu yhtä puuta olevasta tiikistä, mutta myös muiden kovien puulajien puuta, kuten toonapuuta, käytetään.

Kaikukoppa on päällystetty puisen kannen päälle pingoitetulla nahalla, jonka päälle on sijoitettu talla, jonka päältä soitettavat kielet kulkevat. Bordunakielet ja resonanssikielet kulkevat tallan läpiporatuista rei'istä. Kieliä on yleensä 17–25, kun lasketaan mukaan bordunakielet ja resonanssikielet. Resonanssikieliä on yleensä 11–15. Ne on yleensä valmistettu teräksestä tai pronssista. Toisella kädellä sarodia soitetaan kolmiomaisella plektralla, joka on valmistettu kookospähkinänkuoresta, ja toisen käden kynsillä painetaan kieliä otteiden aikaan saamiseksi.

Nykyisin sarodia käytetään intialaisessa ja pakistanilaisessa perinteisessä musiikissa ja intilaisessa elokuvamusiikissa. Sitä on käytetty myös kokeellisessa musiikissa mutta siitä ei ole tullut soittimena siinä niin suosittua kun esimerkiksi sitarista. Amjad Ali Khan on soittanut myös Hongkongin filharmoninen orkesterin ja Skotlannin kamariorkesterin kanssa.

## Tunnettuja sarodin soittajia
* Buddhadev Das Gupta
* Ali Akbar Khan
* Allauddin Khan
* Amjad Ali Khan
* Hafiz Ali Khan
* Mohammed Amir Khan
* Radhika Mohan Maitre
* Vasant Rai

## Kuvia

Tiedosto:Sarod (Luth), "Rituels et Musiques du Monde", CPFI, Festival Les Orientales (Saint-Florent-Le-Vieil).jpg|Orientales-festivaalissa olleessa näyttelyssä esillä ollut sarodi.
Tiedosto:Sarod Micro tuners made using Manjaadikuru.JPG|Pikavirittimiä jotka on valmistettu *Adenanthera pavonina* kasvin siemenistä.
Tiedosto:The underbelly of a wood top sarod.jpg|Sarodin kaikukoppa sisäpuolelta.
Tiedosto:Sarod plectrum.jpg|Kookospähkinänkuoresta valmistettu plektra.


## Lähteet

## Aiheesta muualla

* 
*
Nusrat Fateh Ali Khan

**Nusrat Fateh Ali Khan** (; 13. lokakuuta 1948 – 16. elokuuta 1997) oli pakistanilainen laulaja. Hän aloitti uransa 1970-luvun alussa. Hänen edustamansa musiikkityyli on qawwalia, sufilaista islamilaista uskonnollista musiikkia. Hän teki myös musiikkia moniin intialaisiin ja pakistanilaisiin elokuviin.

1990-luvulla Nusrat Fateh Ali Khan tuli länsimaisen musiikkiyleisön laajempaan tietoisuuteen levyttäessään Peter Gabrielin RealWorld-levymerkille sekä perinteiseen tyyliin esitettyä musiikkia, kuin myös kanadalaisen Michael Brookin kanssa tekemäänsä musiikkia, jossa perinteinen qawwali-musiikki yhdistyi länsimaiseen rytmimusiikkiperinteeseen. Nusrat Fateh Ali Khan on ollut lukuisten remiksausten kohteena, hänen musiikkiaan on remiksannut mm. Massive Attack.

Guinnessin ennätystenkirjan mukaan Nusrat Fateh Ali Khan on kaikkien aikojen eniten levyttänyt qawwaliartisti ja hänen tuotantonsa kattaa kaikkiaan yli 125 albumia.

Elämänsä lopussa Khan kärsi munuais- ja maksavaivoista. Hänen tilansa kävi erittäin huonoksi Lontoossa 11. elokuuta 1997, kun hän oli ollut matkalla Lahoresta Los Angelesiin munuaisensiirtoon. Hän oli yhä Cromwell Hospitalissa, Lontoon South Kensingtonissa kuollessaan sydänkohtaukseen 17. elokuuta. Lääkärien mukaan hän oli saanut hepatiitin dialyysilaitteesta, jolla häntä oli hoidettu Pakistanissa.

## Lähteet

## Aiheesta muualla
Juha Seittonen

**Juha Seittonen**, taiteilijanimeltään **Keijo Q** tai **Quuppa**, (s. 25. lokakuuta 1962 Pori) on suomalainen muusikko. Hän on Dingon alkuperäinen rumpali ja perustajajäsen. 

Hänen taiteilijanimensä on tullut The Whon rumpalin Keith Moonin nimestä.

## Ura
Seittonen perusti Dingon Neumannin ja Jonttu Virran kanssa vuonna 1982. Hän soitti yhtyeessä lokakuuhun 1986 asti, jolloin Dingo hajosi.

Seittonen oli mukana Dingon paluukiertueilla vuosina 1993-1994, 1998-2002 ja 2017.

1990-luvulla Seittonen opiskeli lähihoitajaksi ja teki alan töitä pitkään. Sittemmin hän on vaihtanut alaa ja työskentelee nykyään rakennusalalla vastuukorjauspuolella.

2000-luvulla hän työskenteli Musamaailma-nimisessä musiikkikaupassa ja soitti rumpuja Paalujuntta- ja Veli kuu-yhtyeissä. Myös hänen veljensä Petri "Putte" Seittonen on soittanut bassoa useissa Neumannin kokoonpanoissa.

Seittonen asuu Helsingissä.

## Lähteet
Mersennen alkuluku

Nimitystä **Mersennen alkuluku** käytetään alkuluvuista, jotka ovat muotoa 2^p-1, missä *p* on alkuluku. Ensimmäiset Mersennen alkuluvut ovat 3, 7, 31, 127, 8&nbsp;191, 131&nbsp;071, 524&nbsp;287 ja 2&nbsp;147&nbsp;483&nbsp;647. Niitä vastaavat eksponentit ovat 2, 3, 5, 7, 13, 17, 19 ja 31.. Mersennen alkuluvut ovat saaneet nimensä Marin Mersennen mukaan.

Mersennen luvun testaaminen tietokoneella alkuluvuksi on nopeaa Lucasin-Lehmerin testin avulla, joten suurimmat tunnetut alkuluvut ovat pääasiassa Mersennen alkulukuja. Internetissä tuhansien harrastelijoiden avulla toimiva GIMPS-projekti pyrkii etsimään uusia Mersennen alkulukuja käyttäen hyväksi tietokoneiden laskentakapasiteettia. Mersennen alkulukujen avulla pystytään myös laskemaan parillisia täydellisiä lukuja. Mersennen alkulukujen binääriesitys sisältää määritelmästä johtuen pelkkiä ykkösiä; esimerkiksi 2^5-1 = 11111_2.

Suurin tunnettu Mersennen alkuluku 2^{136 \ 279 \ 841} -1 löydettiin 12. lokakuuta 2024. Se löydettiin GIMPS-projektissa kuten kaikki muutkin Mersennen alkuluvut vuodesta 1997 lähtien.

## Lähteet

## Aiheesta muualla
Flogiston-teoria

**Flogiston-teoria** oli 1600- ja 1700-lukujen kemiallinen teoria, jolla pyrittiin selittämään palaminen. Teorian mukaan kaikissa palavissa aineissa oli eräs yhteinen ainesosa, *flogiston*, joka poistui niistä palamisessa.

Vuonna 1669 saksalainen fyysikko Johann Joachim Becher esitti, että kaikki kappaleet koostuvat ilmasta, vedestä ja kolmesta maa-aineksesta, joista yksi oli *terra pinguis* ("rasvainen maa"); muut olivat *terra mercurialis* ja *terra lapidea* eli elohopeainen ja kivinen maa. Hänen mukaansa palamisessa *terra pinguis* poistui aineesta.  Teoriaa kehitti edelleen Georg Ernst Stahl, joka vuonna 1703 antoi oletetulle palavalle ainekselle nimen *flogiston*, joka tulee kreikan sanasta *flogistos* (φλογιστως), *palanut*.

Teorian mukaan aineen palaessa siitä vapautuu flogistonia, joka oletettiin erittäin hienoksi aineeksi, joka havaittiin vain sen poistuessa sitä sisältäneestä aineesta; tällöin se ilmeni tulena, kuumuutena ja valona. Koska aine voi palaa vain rajallisen ajan rajallisessa määrää ilmaa, ajateltiin, että ilmalla oli erityinen kyky sitoa itseensä tietty määrä flogistonia.

Teoria selitti käytännöllisesti palaessa vapautuvan höyryn ja savun selittäen niiden olevan vapautuvaa flogistonia. Aineeseen sitoutuneena flogistonilla oli kuitenkin massa. Näin teoria selitti, miksi kappaleen tilavuus ja paino pienenivät palaessa.

Stahl tiesi, että tarpeeksi kuumennettaessa monet metallitkin saattavat muuttua tuhkaa muistuttaviksi ”kalkeiksi”, joiden nykyään tiedetään olevan metallioksideja. Hänen mukaansa tämä osoitti, että metallitkin sisälsivät flogistonia, joka tällöin poistui niistä. Metallien oletettiin siis koostuvan näistä ”kalkeista” ja flogistonista. Tätä tuki havainto, että metallia voitiin valmistaa kuumentamalla tällaista ”kalkkia” yhdessä puuhiilen kanssa, jolloin siis ”kalkin” oletettiin yhtyvän puuhiilessä runsaasti esiintyvän flogistonin kanssa metalliksi. (Nykyisin ilmiön tiedetään johtuvan siitä, että hiili yhtyy metallioksidissa olevan hapen kanssa hiilidioksidiksi, jolloin metalli samalla pelkistyy, esimerkiksi:  ). 

Kun Henry Cavendish vuonna 1766 sai eristetyksi vetyä, hän arveli aluksi sen olleen puhdasta flogistonia. Kun hän myöhemmin osoitti sen palaessa syntyvän vettä, hän päätteli sen olevan veteen yhdistynyttä flogistonia.

Kokeet paljastivat kuitenkin teorian ongelmia. Esimerkiksi joidenkin metallien massa kasvoi niiden palaessa, vaikka aineesta piti poistua flogistonia. Tämän vuoksi muutamat kemistit olettivat, että flogistonin massa oli negatiivinen tai että massa ei säily kemiallisissa reaktioissa. Monista ongelmistaan huolimatta flogiston-teoria oli vallalla, kunnes Antoine Lavoisier osoitti, että palaminen vaatii happea. Palamisen nykyaikainen selitysmalli on siis tavallaan käänteinen flogiston-teoriaan nähden.

## Lähteet
* 

### Viitteet
Alfred Bester

**Alfred Bester** (18. joulukuuta 1913 Manhattan, New York, New York, Yhdysvallat – 30. syyskuuta 1987) oli yhdysvaltalainen tieteiskirjailija, käsikirjoittaja ja päätoimittaja. Hänet on nimetty yhdeksi tieteiskirjallisuuden Grand Mastereista. Alue josta hänet erityisesti muistetaan, on tieteiskirjallisuus. Kirjailija Harry Harrisonin mukaan hän kuului niihin muutamiin, jotka perustivat nykyaikaisen tieteiskirjallisuuden.

Besterin teos *The Demolished Man* (suom. *[[Murskattu mies]]*) oli ensimmäinen tieteiskirja, jolle myönnettiin Hugo-palkinto vuonna 1953. Besterin toinen erittäin tunnettu teos on *Tiger! Tiger!* eli *The Stars My Destination* (suom. *[[Määränpäänä tähdet (kirja)|Määränpäänä tähdet]]*).

Bester kokeellisista novelleista tunnetuin on ”Hellät Fahrenheitit” (1954). ”Miehet jotka murhasivat Muhammedin” (1958) parodioi aikamatkustusta.

Besterin vaimo Rolly Bester oli alkuun näyttelijä mutta siirtyi myöhemmin mainosalalle. Hän kuoli 66-vuotiaana 1984.

## Palkinnot ja tunnustukset
*  Hugo-palkinto 1953, *The Demolished Man* (suom. *[[Murskattu mies]]*), ensimmäinen Hugo-palkittu tieteiskirja 
* Hugo-palkinto 1960, novellista “The Pi Man”

## Suomennetut teokset
* 
* 
* 

## Suomennetut novellit
* ”Hellät Fahrenheitit” (1954). Tähtivaeltaja 2/1987.
* ”Katoamistapaus” (1954). Aikakone 2/1982.
* ”Miehet jotka murhasivat Muhammedin” (1958), teoksessa *Top Science Fiction 1*, 1990.
* ”Ei ole elämä niin kuin ennen” (1963), suomentanut Matti Rosval, teoksessa *Maailma mielen mukaan*, 1986.

## Suomennetut kuunnelmat
* *Voitteko odottaa?* (*Will You Wait?*); suom. ja kuunnelmaksi sovittanut Ari Koskinen. Yleisradio 1970
* *Katoamistapaukset*: kuunnelma; Helsinki: Yleisradio 1977
* *Muhammedin murhaajat eli Aika on yksityisasia: kuunnelma* (*The men who murdered Mohammed*); suom. ja dramatisoinut Ari Koskinen. Yleisradio 1978
* *Tuho, eli, Hävitetty mies: neliosainen tieteisjännityskuunnelma* (*The demolished man*), suomentanut ja sovittanut Ari Koskinen, Yleisradio 1991
::Sisällys: 1. osa: Murhan kasvot; 2. osa: Kadonnut tyttö; 3. osa: Todisteet ; 4. osa: Kasvoton mies

## Lähteet

## Aiheesta muualla

* 
*Alfred Bester Science Fiction Awards Database -sivustolla
Lyyra

**Lyyra** tai **Lyra** voi tarkoittaa ainakin seuraavia asioita:

* lyyra, kielisoitin
* Lyyra, tähdistö
* Lyyra, opiskelijakortti
* ylioppilaslyyra, rintaan, ylioppilaslakkiin ja tohtorinhattuun kiinnitettävä koru
* äidinlyyra, kunnianosoitus äidille ylioppilaaksi valmistuneen lapsensa kasvattamisesta
* Lyyra, naisen nimi. (ei kalenterissa)
* Lyyra, entinen elokuvateatteri Helsingissä
* Lyyra-kortteli, rakennuskokonaisuus Helsingissä.
* HMS ''Lyra'' (1910), brittiläinen sotalaiva
* Akademiska Damkören Lyran, suomalainen kuoro
* Lyra, puheen pakkaamiseen tarkoitettu koodekki
* Líra eli Lýra, saari Dodekanesian saariryhmässä Kreikassa

## Sukunimenä
* Alexander Wilhelm Lyra (1834–1904), suomalainen pappi ja valtiopäivämies
* Carlos Lyra (1933–2023), brasilialainen muusikko
* Henrik Lyra (1738–1775), suomalainen kappalainen ja runoilija
* Henrik Lyra (1802–1875), suomalainen kenraalimajuri
* Markus Lyra (1945–2024), suomalainen diplomaatti
* Nicholas de Lyra (1270–1349), ranskalainen teologi, fransiskaani ja eksegeetikko

## Kuvitteellisia henkilöitä
* Lyra, hahmo Fullmetal Alchemist -animesarjassa.
* Lyra Belacqua, päähenkilö Philip Pullmanin fantasiatrilogiassa Universumien tomu
Afrikkalainen hip hop

**Afrikkalainen hip hop** on musiikin tyylilaji, jolla tarkoitetaan yleensä kaikkea Afrikasta lähtöisin olevaa hip hop -musiikkia. Se on yleensä esitetty paikallisilla kielillä ja siinä on vaikutteita afrikkalaisesta kansanmusiikista. Ensimmäinen Afrikan valtio, josta tuli ulkomaillakin suosiota saaneita artisteja, oli Etelä-Afrikan tasavalta. 1980-luvulla hip hop yleistyi myös muissa Afrikan valtioissa, kuten Senegalissa.